Liberalistene tok 13. september 2024 det første formelle steget mot nedleggelse av partiet. På et ekstraordinært landsmøte stemte partiets medlemmer for nedleggelse med et flertall på 51 mot 1. Bakgrunnen for beslutningen var den nye valgloven som trådte i kraft 1. mai 2023, og som krever at partier som fikk mindre enn 5000 stemmer ved forrige stortingsvalg, må samle inn underskrifter fra minst 1 % av de registrerte velgerne for å kunne stille til valg. For Liberalistene, som i stortingsvalget i 2021 fikk 4520 stemmer, ville dette innebære innsamling av nærmere 40 000 underskrifter for å delta i stortingsvalget i 2025.